Document ID: 32004R1566

32004R1566
L 285/6
SLUŽBENI LIST EUROPSKE UNIJE
31.08.2004.
UREDBA KOMISIJE (EZ) br. 1566/2004
od 31. kolovoza 2004.
o izmjenama Uredbe Vijeća (EZ) br. 1210/2003 o određenim posebnim ograničenjima gospodarskih i financijskih odnosa s Irakom i stavljanju izvan snage Uredbe (EZ) br. 2465/96
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 1210/2003 od 7. srpnja 2003. o određenim posebnim ograničenjima gospodarskih i financijskih odnosa s Irakom (1), a posebno njezin članak 11. točku (c),
budući da:
(1)
Prilog V. Uredbi (EZ) br. 1210/2003 navodi popis nadležnih tijela kojima su dodijeljene posebne funkcije u vezi provedbe te Uredbe.
(2)
Češka, Estonija, Cipar, Latvija, Litva, Mađarska, Malta, Poljska, Slovenija i Slovačka 1. svibnja 2004. pristupile su Europskoj uniji. Akt o pristupanju ne predviđa izmjene tog Priloga.
(3)
Nadležna tijela novih država članica stoga treba uključiti u taj Prilog od 1. svibnja 2004.,
DONIJELA JE OVU UREDBU:
Članak 1.
Prilog V. Uredbi (EZ) br. 1210/2003 mijenja se u skladu s Prilogom ovoj Uredbi.
Članak 2.
Ova Uredba stupa na snagu dan nakon dana objave u Službenom listu Europske unije.
Ona se primjenjuje od 1. svibnja 2004.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 31. kolovoza 2004.

Labels: 18
15
5
11